Diari Oficial de la Generalitat Valenciana


Sumari del DOGV 3683, del 08-02-2000 (2000/775)

RESOLUCIÓ de 19 de gener de 2000, del director general de l'Institut Valencià de la Joventut per la qual es regula la convocatòria d'activitats juvenils Estiu Jove 2000, modalitat B, dins la campanya de temps lliure per a l'any 2000.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/775


Data del document
:   19-01-2000

Organisme emissor
:   Institut Valencià de la Joventut

Tipus de document
:   Resolució

Correcció d'errades

 Descriptors 

:   * oci
    * ajuda pública
    * jove
    * promoció cultural

RESOLUCIÓ de 19 de gener de 2000, del director general de l'Institut Valencià de la Joventut per la qual es regula la convocatòria d'activitats juvenils Estiu Jove 2000, modalitat B, dins la campanya de temps lliure per a l'any 2000. [2000/X775]
  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a esta entitat autònoma, entre d'altres, les funcions d'impulsar la prestació de serveis a la joventut i potencia el desplegament de les activitats de temps lliure. L'Institut Valencià de la Joventut considera, en base a l'experiència, que estos intercanvis juvenils tendeixen a la consecució d'objectius com són el desplegament i el gaudi de l'oci i el temps lliure, fomentant entre els joves la participació, el respecte al medi ambient i el coneixement de l'entorn físic i natural. Aquestes activitats pretenen afavorir la comunicació interpersonal i la integració de tots els participants, potenciant la coeducació i l'aprenentatge intercultural, i també facilitar el coneixement de distints punts d'interès, costums i cultures de les comunitats autònomes i els diferents països on es duga a terme l'intercanvi.
  
De conformitat amb les funcions que l'article 7 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribueix al director general de l'IVAJ, resolc:
  
Convocar el programa Estiu Jove 2000, oferta B, amb un total de 300 places, dins de la campanya de temps lliure per a l'any 2000, d'acord amb les bases que s'inclouen en l'annex I d'esta resolució.
  
DISPOSICIÓ FINAL
  
Esta resolució entrarà en vigor el dia de la seua publicació en el Diari Oficial de la Generalitat Valenciana. Contra aquesta resolució, que posa fi a la via administrativa, podrà interposar-se potestativament recurs de reposició davant del director general de l'IVAJ o, directament, recurs contenciós administratiu davant del Tribunal Superior de Justícia de la Comunitat Valenciana
  
El termini per a la interposició del recurs de reposició serà d'un mes, comptat des del dia següent al de la publicació.
  
El termini per a la interposició del recurs contenciós administratiu serà de dos mesos, o de 10 dies si s'opta per seguir el procediment per a la protecció dels drets fonamentals de la persona, comptadors ambdós a partir de l'endemà de la seua publicació en el Diari Oficial de la Generalitat Valenciana.
  
València, 19 de gener de 2000.- El director general de l'IVAJ: Carlos Mazón Guixot.
  
 Annex I
  
Bases de la convocatòria d'activitats Estiu Jove 2000, oferta B, dins de la campanya de temps lliure per a l'any 2000.
  
1. Participants
  
Podran participar tots els ajuntaments, mancomunitats, diputacions i altres entitats locals i supramunicipals de la Comunitat Valenciana que desitgen gestionar la participació dels joves del seu àmbit territorial en les activitats del programa Estiu Jove.
  
2. Sol·licituds
  
2.1. Les entitats participants presentaran les sol·licituds en els formularis models que apareixen en l'annex III d'esta convocatòria, i que estaran a la seua disposició a les oficines de la seu de l'IVAJ de València, c/ de l'Hospital núm. 11 (46214 València) i a les unitats territorials de l'IVAJ d'Alacant i de Castelló.
  
2.2. En el cas d'estar interessats en participar en diferents activitats, s'emplenarà una sol·licitud per activitat.
  
3. Termini i lloc de presentació de les sol·licituds
  
3.1. Les sol·licituds podran presentar-se al registre de l'IVAJ de València, als registres de les unitats territorials de l'IVAJ d'Alacant (Pl. Sant Cristòfol núm. 8-10, 03392 Alacant) i de Castelló (c/ dels Orfebres Santalínea núm. 2, 12971 Castelló de la Plana), o en qualsevol dels llocs que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.2. El termini de presentació de les sol·licituds començarà l'endemà de la publicació d'esta resolució en el Diari Oficial de la Generalitat Valenciana i acabarà el dia 10 de març de l'any 2000.
  
4. Adjudicació de les places
  
4.1. L'adjudicació provisional de les places es realitzarà seguint l'ordre de presentació de sol·licituds.
  
4.2. El nombre de places adjudicades a cada entitat no podrà excedir el 50% del total de les places reservades per a esta modalitat, llevat que no foren sol·licitades per altres entitats o s'hi produïren vacants.
  
4.3. A l'entitat sol·licitant, se li notificarà, per escrit, la confirmació de l'adjudicació de places.
  
4.4. Per a l'adjudicació definitiva de les places, l'entitat haurà de fer efectiu el 5% de l'import total de les places, com a pagament a compte, per cada una de les places adjudicades, mitjançant l'ingrés o transferència bancària al número de compte següent:
  
Titular: Generalitat Valenciana-IVAJ
  
Entitat: Bancaixa (2077)
  
Sucursal: urbana La Fe (0025), dígit de control: 5.9
  
Número de compte corrent: 867489265.
  
4.5. Les entitats hauran d'enviar a l'IVAJ, en un termini de 10 dies comptadors a partir de l'endemà de la recepció de la notificació d'adjudicació, el justificant de l'ingrés o transferència que s'indica en el punt anterior d'aquestes bases, en el qual figurarà el nom de l'entitat i el de l'activitat a què es refereix. Si, en el termini esmentat, no es rep aquest justificant a l'IVAJ, s'entendrà que l'entitat renuncia a la plaça o places que haguera obtingut les quals quedarien a disposició de l'IVAJ, per a la seua posterior adjudicació.
  
4.6. L'entitat haurà de fer efectiva la resta de l'import de cadascuna de les places que li han estat adjudicades en el número de compte corrent que apareix en la base 4.4 d'aquesta resolució almenys un mes abans de l'inici de l'activitat corresponent. Si en el termini establit no es rep aquest justificant a l'IVAJ, s'entendrà que l'entitat renuncia a la plaça o places que haguera obtingut, les quals quedarien a disposició de l'IVAJ, per a la seua posterior adjudicació.
  
5. Quotes
  
5.1. La quota que les entitats hauran d'abonar per cada participant en les diferents activitats serà la vigent legalment en el moment d'efectuar la inscripció.
  
5.2. La quota inclou les despeses de transport (si no s'assenyala el contrari en la fitxa de l'activitat), l'allotjament, l'alimentació, la direcció dels programes d'animació i activitats, i també una assegurança d'accidents i de responsabilitat civil.
  
6. Inscripció dels joves participants
  
6.1. Les entitats realitzaran directament els tràmits d'inscripció dels joves participants.
  
6.2. Els joves participants hauran de tindre l'edat requerida a dit efecte i complir qualsevol altre requisit que s'especifique en la fitxa de cada una de les activitats.
  
6.3. La inscripció es realitzarà en els formularis model que l'Institut Valencià de la Joventut facilitarà a les entitats participants (annex IV). En formalitzar la inscripció, els joves hauran d'aportar la documentació següent:
  
a) Fotocòpia del DNI, confrontada
  
b) Fotocòpia confrontada de la cartilla de la Seguretat Social o similar
  
c) Acreditació mèdica d'aptitud física per a la realització d'activitats que requerisquen un esforç físic mitjà
  
d) Menors de 18 anys no emancipats: autorització paterna/materna o tutorial per a la participació en aquestes activitats
  
e) Qualsevol altra documentació que es sol·licite en la fitxa de l'activitat.
  
En el cas que es tracte d'una activitat que es realitze a l'estranger, s'haurà d'obtindre, abans d'assistir-hi, el formulari E-111, correctament diligenciat, o un document equivalent que permeta rebre assistència sanitària de caràcter urgent als estats membres de la Unió Europea. Aquest formulari no l'haurà de lliurar en les oficines d'inscripció, però sí que l'haurà de dur al damunt en el moment d'incorporar-se a l'activitat. També s'haurà de sol·licitar, en una comissaria de policia o un altre departament, el document que acredite l'autorització materna/paterna/tutorial per a les eixides a l'estranger a menors de 18 anys no emancipats.
  
6.4. Una vegada realitzada la inscripció de joves participants i, com a mínim un mes abans del començament de cada activitat, l'entitat enviarà a l'Institut Valencià de la Joventut la documentació indicada en el punt anterior, juntament amb una relació de participants en cada activitat (annex V), i el justificant de l'ingrés, en el compte corrent indicat en el punt 4.4 d'aquestes bases, de l'import total de les places adjudicades (llevat de la bestreta del 5% que ja s'haurà fet efectiva).
  
7. Renúncia de les places i devolució de la quota
  
7.1. Les sol·licituds de renúncia de places i de devolució de les quotes es realitzaran per escrit, segons el model a dit efecte (annex VI), i es presentaran al registre de la seu de l'IVAJ a València o al de les unitats territorials de l'IVAJ d'Alacant o de Castelló, o en qualsevol dels llocs que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7.2. Exceptuant el que disposa el paràgraf segon de l'article 5 del Decret 73/1991, de 13 de maig, si l'entitat no efectua l'ingrés corresponent al primer pagament (5%, en concepte de reserva) s'entendrà que renuncia a la plaça o places, i, per tant, no estaran obligats a realitzar el segon pagament.
  
7.3. Així mateix i tret del que disposa el paràgraf segon de l'article 5 del Decret 73/1991, de 13 de maig, si l'entitat no efectua l'ingrés referit al segon pagament (el 95% del total), s'entendrà que renuncia a la plaça o places, la qual cosa no originarà dret a devolució de cap de les quantitats abonades.
  
7.4. Es consideraran causa no imputable a l'obligat els supòsits següents, que s'hauran d'acreditar mitjançant document fefaent:
  
Malaltia del jove que li impedisca l'assistència a l'activitat. En este cas haurà d'adjuntar un certificat mèdic oficial, emplenat i signat, o un informe hospitalari.
  
Malaltia o mort d'un familiar fins a segon grau de consanguinitat o afinitat. En aquest cas haurà d'adjuntar un certificat oficial degudament emplenat i signat.
  
Haver trobat un treball. En aquest cas haurà d'adjuntar fotocòpia confrontada del contracte de treball o un document equivalent.
  
Suspensió de l'activitat.
  
Causes de força major, degudament justificades.
  
7.5. Pel que fa al dret de devolució de les quantitats, el procediment s'efectuarà d'acord amb el Decret 151/1994, de 29 de juliol.
  
8. Suspensió de l'activitat
  
L'IVAJ es reserva el dret a anul·lar alguna activitat, per causes motivades. En aquest cas, al participant se li tornarà l'import de la quota ingressada, sempre que no opte per ocupar una altra plaça o places de característiques semblants.